**3 Проект на договор ТП ДГС Добрич**

**ПРОЕКТ**

**Д О Г О В О Р**

за възлагане мероприятия по реда на Наредбата за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти

Днес, ….................... 2020 г. в гр. Добрич между:

**ТП ДГС Добрич**, БУЛСТАТ 2016174120154, ЕИК по ДДС BG 201617412, със седалище и адрес на управление гр. Добрич, ПК 9300, ул. „Марин Дринов“ № 5, 058600678; факс 058600658, email dgs.dobritch@dpshumen.bg, представлявано от инж. Цанко Иванов Николов, в качеството на директор на **ТП ДГС Добрич**, наречено по-нататък за краткост **ВЪЗЛОЖИТЕЛ**

и

**.....................................................**, със седалище и адрес на управление: гр./с. ………………….. общ./ул. ...................................................... ЕИК: ………........................., представлявано от ...................................................................................,в качеството му на ................................................, наречено по-нататък за краткост **ИЗПЪЛНИТЕЛ**,

се сключи настоящия договор за следното:

**І. ПРЕДМЕТ НА ДОГОВОРА**

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши лесокултурните дейности (ЛКД) посочени по вид, подотдел, площ, количество, единична цена за (дка, м3, л.м.) и обща цена за **Обект № …………**, съгласно приложение № 1, което е неразделна част от настоящия договор.

1.2. При различие в количествата за всеки един подотдел и за обекта като цяло, констатирано в предавателно-приемателните протоколи, изготвяни между страните, заплащането се извършва, по **действително установено** количество, отразено в предавателно-приемателния протокол по **единична цена**, отразена в Приложение № 1 – неразделна част от договора.

1.3. Крайният срок на действие на договора е **………..2020 година.**

**ІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**2.1. ВЪЗЛОЖИТЕЛЯТ има право да:**

2.1.1. Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;

2.1.2. Дава задължителни указания и препоръки на изпълнителя в писмена форма, при констатирани пропуски или недостатъци по изпълнението на възложената работа доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното.

2.1.3. Изисква от ИЗПЪЛНИТЕЛЯ, отстраняването на констатираните пропуски или нередности по изпълнението на възложената работа, когато това е възможно, в срока посочен в настоящия договор, като разходите за това са за сметка на ИЗПЪЛНИТЕЛЯ. Установяването на пропуските и нередностите се извършва с констативен протокол подписан от страните.

2.1.4. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

(1.) При неспазване на изискванията на приложимото законодателство, в т. ч. на Закона за горите (ЗГ) и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;

(2.) Форсмажорни обстоятелства по смисъла на § 1, т. 23 от Допълнителната разпоредба на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Обн. ДВ, бр. 96/2011), (Наредбата по чл.95, ал.1 от ЗГ ), както и при предявени реституционни претенции ;

(3.) При отпадане на необходимостта от извършване на някоя от дейностите, предмет на договора .

(4.) ВЪЗЛОЖИТЕЛЯТ отказва възлагането на мероприятията посочени в приложение № 1 от настоящия договор, без да дължи плащане на неустойки за неизпълнение на същия в случай, че след провеждане на процедурата и сключване на договора възникне невъзможност за осъществяване финансирането на мероприятието.

2.1.5. Предложи на ИЗПЪЛНИТЕЛЯ допълнително извършване на дейности, предмет на договора, при възникнала обективна причина, налагаща промяна на количествата и видовете дейности, респективно на стойността и сроковете за изпълнение на възложеното. В тези случаи страните подписват допълнително споразумение, с което уреждат настъпилите промени.

2.1.6. При наличие на причини, породени от природни и климатични фактори да променя началната и крайна дата на започване изпълнението и приключване на съответните дейности, с нарочно възлагателно писмо до ИЗПЪЛНИТЕЛЯ, в което се посочва новите начална дата и краен срок за изпълнение.

2.1.7. Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното, до отстраняването им, когато това е възможно. Констатираните несъответствия се описват в протокол, в който се посочва и подходящ срок за отстраняването им като разходите за това са за сметка на ИЗПЪЛНИТЕЛЯ.

2.1.8. Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните несъответствия на изпълнението с уговореното.

**2.2. ВЪЗЛОЖИТЕЛЯТ има следните задължения:**

2.2.1. Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява нейното безпрепятствено изпълнение. Предаването на обекта се извършва с подписването на двустранен предавателно-приемателен протокол не по-късно от 3 дни преди започване на дейностите.

2.2.2. Да предостави на ИЗПЪЛНИТЕЛЯ в писмен вид всички необходими документи (технологични планове, скица на обекта с нанесени граници на отделите/подотделите и др.) съгласно действащата нормативна уредба, информация и данни, пряко или косвено свързани или необходими за изпълнение предмета на договора, които са неразделна част от договора.

2.2.3. Да предостави на ИЗПЪЛНИТЕЛЯ необходимите горски репродуктивни материали, в нужното количество и качество, и в срок, осигуряващи безпрепятственото изпълнение на възложената дейност **(*за случаите, когато се възлагат дейностите залесяване и попълване на горски култури или подпомагане на естественото възобновяване чрез залесяване или сеене и в конкурсната документация е предвидено, че горските репродуктивни материали, ще се предоставят от ВЪЗЛОЖИТЕЛЯ*)**.

2.2.4. Да осигури на ИЗПЪЛНИТЕЛЯ достъп до подотделите, включени в обекта, чрез проходимост на горските пътища в горски територии – държавна собственост, за превозни средства с висока проходимост и декларираната при проведената процедура техника.

2.2.5. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора.

2.2.6. Да следи за правилното изпълнение на дейността в съответствие с всички приложими изисквания, технически норми и стандарти, произтичащи от действащата нормативна уредба.

2.2.7. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им.

2.2.8. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно-приемателен протокол.

2.2.9. В края на всеки месец при заявка от страна на изпълнителя да приема извършената работа, по вид, действително изработено количество и качество.

2.2.10. Да заплати на ИЗПЪЛНИТЕЛЯ възнаграждението за приетата работа, съгласно двустранно подписания предавателно-приемателен протокол, срещу издадена от него фактура, в срок не по-късно от 10 (десет) работни дни, считано от датата на нейното представяне, в размер и по начин, уговорени в договора.

2.2.11. Да уведоми ИЗПЪЛНИТЕЛЯ писмено в 3-дневен срок от настъпване на природни бедствия и/или форсмажорни обстоятелства по смисъла на § 1, т.18 и/или т. 23 от Допълнителната разпоредба на Наредбата по чл.95, ал.1 от ЗГ, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.

2.2.12. Да удължи срока на договора, в случай, че е наложил временно спиране на дейността на основание т. 2.1.4. (2.)

**ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**3.1. ИЗПЪЛНИТЕЛЯТ има право да:**

3.1.1. Поиска от ВЪЗЛОЖИТЕЛЯ необходимото съдействие за изпълнението на дейността.

3.1.2. Поиска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора;

3.1.3. Получи договореното възнаграждение за приетата работа;

3.1.4. Заменя подизпълнителите си, в случай, че предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата;

3.1.5. Откаже да приеме предложението на ВЪЗЛОЖИТЕЛЯ за допълнително извършване на дейности по т. 1.6.

**3.2. ИЗПЪЛНИТЕЛЯТ е длъжен:**

3.2.1. Да изпълни с грижата на добър стопанин в указаните срокове възложената му работа съгласно изискванията на договора и действащата нормативна уредба, като при извършване на дейностите „залесяване”, “попълване на култури” и „отглеждане на култури” да достигне процент на прихващане не по-малък от 80%. Действителният процент на прихващане се установява при есенната или междинната инвентаризация на горските култури.

3.2.2.При констатирани нередности по изпълнение на дадените лесокултурни мероприятия ИЗПЪЛНИТЕЛЯ отстранява същите в срока посочен в настоящия договор или съответното възлагателно писмо, като разходите са за негова сметка.

3.2.3. Да осигури присъствието на свой представител в следните случаи:

(1.) за подписване от негова страна на предавателно-приемателните протоколи за приемане на обекта;

(2.) за получаване на необходимите документи за изпълнение на съответната дейност;

(3.) при извършване на проверки от компетентни органи, след уведомяване за предстоящи такива;

(4.) за приемане на извършената работа от страна на ВЪЗЛОЖИТЕЛЯ, за което се подписва двустранен предавателно-приемателен протокол.

3.2.4. Да изпълни допълнително възложените от ВЪЗЛОЖИТЕЛЯ дейности по т. 2.1.5 в случай, че е подписано допълнително споразумение с ВЪЗЛОЖИТЕЛЯ;

3.2.5. Да извърши попълване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите, установено при есенната инвентаризация, е под 80 % по вина на ИЗПЪЛНИТЕЛЯ **(*за случаите, когато се възлага залесяване и попълване на горски култури*)**.

3.2.6. Да извърши презалесяване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите, установено при есенната инвентаризация, е под 25 % по вина на ИЗПЪЛНИТЕЛЯ **(*за случаите, когато се възлага залесяване и попълване на горски култури*)**.

3.2.7. Да представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността.

3.2.8. Да информира ВЪЗЛОЖИТЕЛЯ за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.

3.2.9. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно - приемателни протоколи.

3.2.10. Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица.

3.2.11. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.

3.2.12. Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка.

3.2.13. Да не предоставя на трети лица извършването на дейностите, предмет на договора, с изключение на посочените от него подизпълнители.

3.2.14. При обективна невъзможност за изпълнението на дейността, поради природни бедствия и /или форсмажорни обстоятелства по смисъла на § 1, т.18 и т. 23 от Допълнителната разпоредба на Наредбата по чл.95, ал.1 от ЗГ, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

3.2.15. Да постави информационни табели по образец в насажденията, в които се извършват възлаганите дейности, на основание чл. 13, ал. 4 от Наредбата по чл. 95, ал.1 от ЗГ.

3.2.16. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

3.2.17. В случай, че Изпълнителят е заявил ползване на подизпълнител при осъществяване дейностите предмет на договора , подизпълнителят има задълженията на изпълнителя по точки от 3.2.1. до 3.2.16. от настоящия договор, като двамата отговарят солидарно пред Възложителя за изпълнението му.

3.2.18.При възникнала необходимост от промяна на подизпълнителя, в случаите когато предметът на договора се извършва с такъв, Изпълнителят е длъжен да предостави на възложителя в срок до 3 (три) календарни дни информацията и документите по чл. 35, ал. 5, т. 3 и по чл. 18, ал. 1, т.1-4 от Наредбата. За извършената промяна на подизпълнителя, страните по договора подписват допълнително споразумение.

**ІV. ЦЕНИ И РАЗПЛАЩАНЕ**

4.1. Общата цена за Обект№ ……., e **............................ лв /**.........................../ без ДДС.

4.2. Цените за съответния вид дейност за всеки един подотдел са посочени в приложение № 1. Същото е неразделна част от настоящия договор.

4.3. Заплащането на дейностите, се извършва, след изготвяне на предавателно-приемателни протоколи и издаване на фактура от страна на ИЗПЪЛНИТЕЛЯ. Извършените дейности се заплащат от ВЪЗЛОЖИТЕЛЯТ на **100%** от действително извършената работа в срок до 10 дни от представяне на фактурата от страна на ИЗПЪЛНИТЕЛЯ.

**V. ГАРАНЦИЯ ЗА ИЗПЪЛНЕНИЕ НА ДОГОВОРА**

5.1. ИЗПЪЛНИТЕЛЯТ внася в полза на ВЪЗЛОЖИТЕЛЯ гаранция за изпълнение на договора в размер на ………………………………….лв (словом:………………………….) представляваща **5 %** от стойността посочена в т. 4.1. от настоящия договор.

5.2. Когато гаранцията се предоставя в парична сума, същата се внася по следната банкова сметка на **ТП ДГС Добрич IBAN: BG44DEMI92401000072094, BIC: DEMIBGSF, при Банка: Търговска банка Д- АД.**

5.3. В случай на учредяване в полза на **ТП ДГС Добрич** на банкова гаранция, същата следва да отговаря на изискванията на чл. 9а, ал. 5 от Наредбата за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти.

5.4. Документът за внесена парична или учредена банкова гаранция, се представя при подписване на договора.

5.5. За дейностите - „залесяване“ „попълване на култури“ и „отглеждане на култури“, ВЪЗЛОЖИТЕЛЯТ задържа внесената/учредената от ИЗПЪЛНИТЕЛЯ гаранция за изпълнение на договора до приключване на последващата есенна инвентаризация в обекта предмет на договора. В случаите, когато дейностите - „залесяване“ „попълване на култури“ се извършват през есента, ВЪЗЛОЖИТЕЛЯТ задържа гаранцията за изпълнение и извършва междинна инвентаризация по реда на чл. 36, ал. 5 от Наредба № 2 от 07.02.2013 г. до началото на първото отглеждане през следващата календарна година.

5.5.1. Ако при извършване на есенната или междинната инвентаризация се установи, че процента на прихващане в обекта е равен или по-висок от 80% (осемдесет процента), ВЪЗЛОЖИТЕЛЯТ възстановява на ИЗПЪЛНИТЕЛЯ гаранцията за изпълнение на договора в срок до 5 работни дни от датата на протокола отрязващ окончателните резултати на извършена есенна или междинната инвентаризация без ВЪЗЛОЖИТЕЛЯТ да дължи лихви за периода, през който средствата законно са престояли при него.

5.5.2. В случаите по т. 3.2.5. и 3.2.6. от настоящия договор, Възложителят задържа гаранцията за изпълнение на договора до извършване на последяващата инвентаризация установяваща процента на прихващане след осъществените от страна на изпълнителя попълване и /или презалесяване в обекта.

**VІ. САКЦИИ И НЕУСТОЙКИ**

6.1. Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на „природни бедствия“ и/или „форсмажорни обстоятелства“ по смисъла на § 1,т.18 и/или т. 23 от Допълнителната разпоредба на Наредбата по чл.95, ал.1 от ЗГ, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

6.2. ВЪЗЛОЖИТЕЛЯТ дължи на ИЗПЪЛНИТЕЛЯ неустойка поради виновно неизпълнение на някое от задълженията си по договора, в следните случаи:

6.2.1.Когато ВЪЗЛОЖИТЕЛЯТ не е изпълнил някое от задълженията си по т. 2.2.1 и 2.2.2. - неустойка в размер, равен на гаранцията за изпълнение на договора;

6. 2.2. Когато ВЪЗЛОЖИТЕЛЯТ не е изпълнил някое от задълженията си по т. 2.2.3. и 2.2.4. - неустойка в размер, равен на гаранцията за изпълнение на договора, преизчислена за съответния подотдел, за който ВЪЗЛОЖИТЕЛЯТ не е изпълнил задължението си;

6. 2.3. При виновно неизпълнение на задължението си по т. 2.2.8. ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5% от стойността по договора за съответната извършена дейност за всеки просрочен ден, но не повече от 5%;

6. 2.4.При неоснователно забавяне на плащанията по т. 2.2.9. от договора ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законната лихва върху дължимата сума за всеки просрочен ден.

6.3. ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

6.3.1. При неоснователно забавяне на завършването на обекта в определения срок – неустойка в размер на 0,5% от стойността по договора за съответната неизвършена дейност за всеки просрочен ден, но не повече от 10%;

6.3.2. При некачествено изпълнение на работата от страна на ИЗПЪЛНИТЕЛЯ, когато са допуснати съществени отклонения от определените технически и качествени показатели за съответната дейност, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договорената цена за тази дейност, като това не освобождава ИЗПЪЛНИТЕЛЯ от търсене на отговорност за реално претърпените от ВЪЗЛОЖИТЕЛЯ вреди в случай, че същите са по-високи от определената неустойка;

6.3.3. Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

6.4. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;

6.5. При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща на Изпълнителя само действително извършените дейности.

6.6. Случаите на намаляване обема на мероприятията предмет на настоящия договор, Възложителят не дължи плащане на неустойки за намаление на обема на дейностите предмет на настоящия договор.

6.7. В случаите по т.2.1.4. от настоящия договор и започнало изпълнение на мероприятията, ВЪЗЛОЖИТЕЛЯ, след прекратяване на изпълнението, заплаща на ИЗПЪЛНИТЕЛЯ обема на извършената от него работа, съгласно срока посочен в т. 4.3 на договора.

# **VIІ. ПРЕКРАТЯВАНЕ НА ДОГОВОРА**

Договорът се прекратява:

7.1. с изтичане на срока на договора;

7.2. с пълното (навременно, точно и цялостно) изпълнение на всички задължения по договора;

по взаимно съгласие на страните, изразено писмено;

7.3. при настъпване на обстоятелства правещи невъзможни изпълнението на настоящия договор и дължащи се на „природни бедствия“ и/или „форсмажорни обстоятелства“ по смисъла на § 1, т. 18 и/или т. 23 от Допълнителната разпоредба на Наредбата по чл. 95, ал. 1 от ЗГ;

7.4. С едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

7.4.1. ИЗПЪЛНИТЕЛЯТ или подизпълнителите му вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

7.4.2. ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;

7.4.3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

7.4.4. Дейността се извършва от подизпълнители, които не отговарят на изискванията на чл. 18 от Наредбата;

7.4.5. В случаите по т. 2.1.4.

7.4.5. (А) след констатирано нарушение на Закона за горите нанесло значителни вреди или констатирано неизпълнение на технологичния план от страна на ИЗПЪЛНИТЕЛЯ;

7.4.5. (Б) в случай на отказ от страна на ИЗПЪЛНИТЕЛЯ да започне изпълнение на мероприятията в тридневен срок от получаване на уведомителното писмо, когато се налага промяна на параметрите на договора;

7.5. С едностранно писмено уведомление от всяка една от страните, те могат да прекратят договора поради обективни причини – „природни бедствия“ и/или „форсмажорни обстоятелства“ по смисъла на § 1, т. 18 и т. 23 от Допълнителната разпоредба на Наредбата по чл.95, ал.1 от ЗГ, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ стойността на реално извършените дейности, когато са спазени условията на договора, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

7.6. ВЪЗЛОЖИТЕЛЯТ **може** да прекрати договора с едностранно писмено уведомление, без да дължи обезщетение за пропуснати ползи и да задържи внесената гаранция за изпълнение на договора в случаите когато:

7.6.1. ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка;

7.6.2. При установено количествено неизпълнение на дейностите от ИЗПЪЛНИТЕЛЯ в сроковете по договора в продължение на два поредни месеца;

7.6.3. ИЗПЪЛНИТЕЛЯТ виновно не е изпълнил задълженията си по т. 3.2.3 и 3.2.4 от договора. В този случай внесената от ИЗПЪЛНИТЕЛЯ гаранция за изпълнение на договора се задържа от ВЪЗЛОЖИТЕЛЯ.

7.7. ИЗПЪЛНИТЕЛЯТ **може** да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни някое от задълженията си по т. 2.2.1 - 2.2.4, т. 2.2.8 и 2.2.10 от договора. В тези случаи ИЗПЪЛНИТЕЛЯТ не дължи обезщетение за пропуснати ползи на ВЪЗЛОЖИТЕЛЯ, като внесената гаранция за изпълнение на договора се възстановява на ИЗПЪЛНИТЕЛЯ в срок до 10 работни дни. При извършена дейност от ИЗПЪЛНИТЕЛЯ, когато изпълнението отговоря на условията на договора, ВЪЗЛОЖИТЕЛЯТ е длъжен да заплати стойността на действително извършената работа.

**VIIІ. СЪОБЩЕНИЯ**

8.1. Всички съобщения и уведомления, включително и за прекратяване на договора, ще се извършат в писмена форма, на адресите на страните за кореспонденция , уведомяване и размяна на книжа са както следва:.

8.1.1. За Възложителя - ТП ДГС Добрич, гр. Добрич, ПК 9300, ул. „Марин Дринов“ № 5, 058600678; факс 058600658, e-mail: dgs.dobritch@dpshumen.bg

8.1.2. За Изпълнителя ………………..………………………: гр………………………. ПК……

ул……………………………………, №……………., тел:………………., факс:…………….,

ел. адрес:……………………………………………………..

8.2. В случай на настъпили промени в актуалното състояние на която и да е от страните, същата се задължава в рамките на три работни дни да уведоми насрещната за настъпилата промяна. В случай на неспазване на това си задължение съответната страна се счита за редовно уведомена.

**IХ. ДОПЪЛНИТЕЛНИ РАЗПОРЕДБИ**

9.1. Настоящия договор влиза в сила от датата на подписването му от страните.

9.2. За неуредените в договора случаи се прилагат разпоредбите на българското законодателство.

9.3. Настоящия договор може да бъде изменян само със съгласието на страните изразено в писмена форма.

9.4. Възникналите спорове относно изпълнението, неизпълнението или тълкуването на настоящия договор се решават чрез преговори и взаимно съгласие между страните, изразено в писмено споразумение, а когато такова липсва спора се решава от компетентен съд.

Настоящият договор се изготви в два еднообразни екземпляра по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

Директор на ТП ДГС Добрич:

инж. Цанко Иванов Николов

……………………………………….

Ръководител счет. отдел:

Валентин Андонов

............................................

**ПРИЛОЖЕНИЕ № 1**

**към договор № .............. / ....................... г. за възлагане на дейностите в Обект № …. от ДГТ на ТП ДГС/ДЛС ……………..**

I. Разпределението на договорираните дейности по вид, подотдели, количества, единични цени и обща стойност е както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| Обект  № | Вид лесокултурна дейност | Отдел, подотдел | Мярка | Коли-чество | Срок за изпълнение не по-късно от: | Достигната един. цена без включен ДДС, лв. | Достигната обща цена без включен ДДС, лв. |
|  |  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | **ВСИЧКО за Обект № …….** |  |  |  | Х | Х |  |

ІІ. При разлика в количествата за всеки един подотдел и за обекта като цяло, констатирано в предавателно-приемателните протоколи, заплащането се извършва за действително установеното количество, по договорената единична цена за съответния вид дейност.

**ВЪЗЛОЖИТЕЛ: ИЗПЪЛНИТЕЛ:**

**Директор на ДЛС: ..........................** ..............................

**/инж. …………………../**

**Ръководител счет. отдел: ..........................**

**/…………………………/**